# Az éhínség hét esztendejéről szóló felirat

### A Wikipédiából, a szabad lexikonból.

Az éhínség hét esztendejéről szóló felirat (modern cím), feltehetőleg a Kr. e. II. századból származó, jogi forrásnak szánt, a hitelesség igényével fellépő egyiptomi elbeszélés. A sok novellisztikus elemet tartalmazó feliratot Asszuántól délre, a Nílusnak egy Szehel nevű szigetén egy magasan lévő sziklába vésték. A szövegben a történteket Dzsószer, a III. dinasztia (Kr. e. 2700 körül) egyik fáraója meséli el, de a felirat stílusa, helyesírása alapján könnyen megállapítható, hogy sokkal később keletkezett, feltehetően Ptolemaioszok idején. A szöveg szerint Dzsószer uralkodása alatt hét éves éhínség sújtotta egyiptomot, mert elmaradt a Nílus áradása. A fáraó ekkor az istenített bölcs, Imhotep egy papjához fordul, aki felfedi előtte, hogy az áradás istene Khum, s magasztalja annak fő kultuszhelyét, Elephantiné szigetét s annak környékét. A fáraó ezután álmot lát, amelyben Khum isten megjelenik neki, és kinyilatkoztatja, hogy ismét meg fog indulni az áradás. A király ezután hálából Núbia termékeiből tekintélyes részt juttat az elephantinéi templom számára.

## [szerkesztés] Források

Kákosy László: Ré fiai (Budapest, 1993)

A lap eredeti címe "http://hu.wikipedia.org../../../a/z/_/Az_%C3%A9h%C3%ADns%C3%A9g_h%C3%A9t_esztendej%C3%A9r%C5%91l_sz%C3%B3l%C3%B3_felirat.html"

Kategória: Ókori egyiptomi irodalom

##### Views

- Szócikk
- Vitalap
- Aktuális változat

##### Keresés